**Organizácia a podmienky výchovy a vzdelávania na Základnej škole, Haniska 290, 044 57 Haniska od 1. júna 2020 do konca školského roku 2019/2020**

Tieto pokyny sú vydané v súlade s usmerneniami MŠVVaŠ a RÚVZ a budú podľa potreby priebežne aktualizované.

Základná škola, Haniska 290, 044 57 Haniskaa (ďalej len „škola“) bude znovuotvorená 1. júna 2020 pre

* žiakov 1. až 5. ročníka
* žiakov špeciálnej triedy – všetky ročníky – elokované pracovisko v Sokoľanoch

Znovuotvorené pre žiakov budú aj :

- školský klub

- školská jedáleň

Hlavným zámerom návratu do školy podľa MŠVVaŠ je pre deti znovuobjavenie získaných návykov vo vzťahu ku vzdelávaniu, obnovenie prirodzeného socializačného prežívania v rovesníckych skupinách, zníženie zaťaženia zákonných zástupcov. Táto dochádzka je dobrovoľná a je na zvážení zákonných zástupcov, hlavne v prípade ak dieťa alebo osoba, ktorá s ním žije v spoločnej domácnosti, patrí do rizikovej skupiny. Ak má zákonný zástupca obavy o zdravie svojho dieťaťa, nemusí sa žiak  vyučovania zúčastňovať, pokračuje v dištančnej forme vzdelávania.

O znovuotvorení školy rozhodol zriaďovateľ Obec Haniska (25.5.2020).

Na otvorenie a prevádzku školy je zabezpečený odborný personál. Škola je pripravená materiálne, aby boli dodržané všetky protiepidemiologické opatrenia.

**Povinnosť zákonného zástupcu:**

Dodržiava tieto pokyny riaditeľa školy.

Predkladá **pri prvom nástupe žiaka do školy** alebo po každom prerušení dochádzky žiaka do školy v trvaní **viac ako tri dni** písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie (príloha č. 2).

Žiak sa nezúčastní výchovno-vzdelávacieho procesu, ak v daný deň potrebuje absolvovať lekárske vyšetrenie, na druhý deň môže nastúpiť do školy iba s potvrdením v žiackej knižke o lekárskom ošetrení.

Zodpovedá za dodržiavanie hygienicko-epidemiologických opatrení pri príchode žiaka do základnej školy a pri odchode žiaka zo základnej školy (nosenie rúšok, dodržiavanie odstupov, dezinfekcia rúk).

Do školy privedie žiaka v čase medzi 7.00 – 7.45, do budovy školy zákonný zástupca nevchádza.

Odchod žiaka zo školy písomne vyznačí vo vyhlásení. Bez podpísaného prehlásenia, že dieťa môže odísť zo školy samé, ho zo školy nepustíme.

Ak bude žiak navštevovať školský klub, zákonný zástupca písomne uvedie predpokladaný čas odchodu žiaka z klubu / nie je nevyhnutné ho dodržať, údaj je len informačný/.

Zabezpečí pre svoje dieťa každý **deň dve rúška a papierové jednorazové vreckovky**.

 V prípade, že u dieťaťa je podozrenie alebo potvrdené ochorenie na COVID\_19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladné nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.

***Zákonnému  zástupcovi nebude umožnené vstupovať do priestorov školy.***

**Žiak**

**Príchod žiakov do školy na ZŠ Haniska 290, 044 57 Haniska bude realizovaný dvoma vstupmi do školy:**

A Žiaci prichádzajúci **pešo a autobusom** budú vchádzať **cez veľkú bránu.**

B Žiaci prichádzajúci **autom** budú vchádzať **cez malú bránku okolo detského ihriska**, kde týmto žiakom bude odmeraná teplota pri aute. Bude stačiť stiahnuť okienko. Ak bude všetko v poriadku žiak pôjde do školy, v prípade teploty pôjde žiak domov.

Po príchode do školy mu bude každé ráno meraná teplota zamestnancom školy.

Po príchode do školy si dezinfikuje ruky.

Po príchode do školy si do skrinky odloží rezervné rúško(pre prípad znečistenia svojho používaného rúška).

Po uložení vecí do skrinky odchádza priamo do svojej skupiny, nezdržiava sa na chodbe.

Rešpektuje pokyny vyučujúcich i všetkých dospelých.

Nosí rúško všade vo vnútorných priestoroch školy, okrem svojej skupiny, v interných a externých priestoroch školy, kde prebieha výchovno-vzdelávací proces.

Dodržiava hygienické pravidlá počas pobytu v škole.

Zdržiava sa počas celého dňa len vo svojej skupine.

Do školskej jedálne odchádza len so svojou skupinou, s rúškom. Pred obedom si dezinfikuje ruky. Jedlo a pitie si nedokladá. Príbor si neberie sám.

**Personálne zabezpečenie školy**

Výchovno-vzdelávaciu činnosť zabezpečia pedagogickí a odborní zamestnanci, ktorí nepatria do rizikovej skupiny z hľadiska ohrozenia ochorením Covid-19.

Ostatné činnosti (upratovanie, strava) zabezpečia nepedagogickí zamestnanci, ktorí nepatria do rizikovej skupiny z hľadiska ohrozenia ochorením Covid-19.

Pri prvom nástupe do práce všetci zamestnanci školy a školského klubu detí vyplnia dotazník o zdravotnom stave pred návratom do zamestnania (príloha č.1).

V prípade, že zamestnanec z rizikovej skupiny začne vykonávať prácu na pracovisku, vyznačí túto skutočnosť v dotazníku o zdravotnom stave pred návratom do zamestnania.

**Organizácia výchovno-vzdelávacieho procesu**

Za rozdelenie žiakov do skupín počas vyučovania i počas pobytu v ŠKD zodpovedá riaditeľka školy. Skupina sa počas týždňa nemení. Skupinu vedie celý týždeň ten istý pedagogický zamestnanec.

Žiaci budú rozdelení do skupín s maximálnym počtom 20 žiakov na 1 skupinu.  Vytvorená skupina sa nebude meniť, aj keď počet žiakov klesne, nebude dochádzať k migrácií žiakov medzi jednotlivými skupinami. V prípade zníženia počtu žiakov v skupine,  k zmene môže dôjsť až nasledujúci týždeň. Skupinu môžu tvoriť aj žiaci dvoch vekovo blízkych ročníkov.

 Vyučovanie pre žiakov 1. stupňa a žiakov 5. ročníka bude v čase 7.50- 11. 30. Učiteľ, ktorý vedie skupinu, má vzhľadom na danú situáciu možnosť autonómne koncipovať štruktúru vyučovacieho dňa a takisto má možnosť autonómne upraviť obsah a formu vzdelávania. Zároveň je nevyhnutné, aby prítomnosť žiakov v škole mala význam nielen pre rozvoj vedomostí, zručností a kompetencií žiakov, ale aj pre pedagogických zamestnancov (rozvoj kreativity pri koncipovaní obsahu a formy vzdelávania spôsobom, ktorý je pre žiakov príťažlivý.) Skupiny budú vytvorené podľa ročníkov. Predpokladá sa vyučovanie s triednym učiteľom.

Na obed budú odchádzať skupiny podľa časového harmonogramu.

Po skončení vyučovania odchádza skupina na obed.

Vyučovanie žiakov špeciálnej triedy bude zabezpečené v čase 7.50-11.30.

O obsahu a forme vyučovania vedúci skupiny vedie zápis v ETK.

Podľa platného usmernenia k obsahu a organizácii vzdelávania žiakov základných škôl počas mimoriadneho prerušenia školského vyučovania v školách v školskom roku 2019/2020 sa písomné a ústne skúšanie nerealizuje najmenej tri týždne „od nástupu žiakov do školy“. Preto sa písomné a ústne skúšanie do konca školského roku 2019/2020 nebude realizovať.

Dištančné vyučovanie pre žiakov, ktorí do školy nenastúpia, bude zabezpečené

1. pre žiakov 5.- 9. ročníka bez zmeny, bude táto frekvencia vo väčšom počte, hlavne hlavných predmetov
2. pre žiakov 1.- 4. ročníka podľa dohody s triednym učiteľom, žiaci sa pripoja na vyučovaciu hodinu v škole , resp. budú dostávať zadania na prácu ako doteraz.

**Po skončení VVP podľa záujmu nasleduje výchovná činnosť v ŠKD:**

činnosť v ŠKD bude organizovaná formou aktivít, ktoré budú prebiehať v areáli školy (trávnatá plocha alebo školské ihrisko) v prípade priaznivého počasia, ŠKD bude v prevádzke do 16:00 hod.

***Žiak nosí rúško všade vo vnútorných priestoroch ZŠ, okrem svojej skupiny v interných priestoroch školy, kde prebieha VVP.***

**Ďalšie hygienické opatrenia kvôli prevencii nákazy Covid- 19**

Odporúčame minimalizovanie zhromažďovania osôb pred základnou školou.

Je zabezpečená dezinfekcia rúk všetkých osôb pri vstupe do budovy dezinfekčným prostriedkom umiestneným pri vstupe do školy.

Nepedagogickí zamestnanci školy nosia rúško alebo ochranný štít.

Pedagogickí a odborní zamestnanci (napr. asistent učiteľa alebo sociálny pedagóg) používajú rúško alebo ochranný štít pri výkone výchovno-vzdelávacieho procesu.

V miestnosti, v ktorej sa zdržuje skupina, je povinnosťou vedúceho skupiny často a intenzívne vetrať.

Odporúča sa organizovať aktivity tak, aby bolo možné väčšiu časť dňa tráviť vonku či už v areáli školy, alebo mimo neho podľa podmienok školy. V externom prostredí odporúčame vykonávať aj telesno-výchovné aktivity, nie vo vnútornom prostredí telocvične.

Zamestnanci opakovane upozorňujú žiakov na dodržiavanie hygienických pravidiel pri kašľaní a kýchaní.

Presuny skupín žiakov, pohyb po chodbách, návštevu toaliet či spoločných priestorov je nutné organizovať tak, aby boli minimalizované kontakty ako medzi skupinami, tak jednotlivcami, vrátane zamestnancov školy.

Skupiny žiakov sa vonku intervalovo striedajú / podľa dohody vedúcich skupín s vedením školy/ alebo každá skupina využije oddelený priestor / podľa dohody vedúcich skupín s vedením školy/.

Rukavice pre bežné činnosti nie sú nutné, potrebné sú napr. pri príprave jedla, likvidácii odpadov, dezinfekcii atď.

Toalety musia byť stále vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk.

Ventilátory sa nebudú v skupinách používať.

Upratovanie a dezinfekcia toaliet sa vykoná minimálne dvakrát denne a podľa potreby.

Upratovačky boli poučené a informované o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov.

Dôkladné čistenie všetkých miestností, v ktorých sa žiaci, pedagogickí zamestnanci a odborní zamestnanci, a ďalší zamestnanci školy nachádzajú, sa bude vykonávať najmenej raz denne.

Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne dvakrát denne a podľa potreby (napr. kľučky dverí).

Smetné koše sú zabezpečené tak, aby nebol nutný fyzický kontakt rúk s košom pri zahadzovaní odpadu.

**Stravovanie**

Školské stravovanie bude zabezpečené v bežnej podobe.

Výdaj jedla je potrebné uskutočniť do troch hodín od jeho prípravy, inak môže dôjsť k jeho znehodnoteniu.

Skupiny žiakov sa budú stravovať podľa harmonogramu, aby nedošlo k ich premiešavaniu.

Stravu vydáva personál spolu s čistým príborom.

 Žiaci si sami jedlo a pitie nedokladajú a neberú si ani príbory.

Pri príprave jedál a pri vydávaní jedál je nutné dodržiavať bežné hygienické pravidlá.

**Pri podozrení na ochorenie**

Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), nesmie vstúpiť do priestorov základnej školy.

Ak žiak v priebehu dňa vykazuje niektorý z možných príznakov COVID-19, je nutné umiestniť ho do samostatnej miestnosti a kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID –19 základná škola informuje príslušný RÚVZ tak, ako je to v prípade iných infekčných ochorení.

Ak sa u zamestnanca základnej školy alebo školského klubu detí objavia príznaky nákazy COVID –19 v priebehu jeho pracovného dňa, bezodkladne o tom informuje riaditeľa školy a opustí školu v najkratšom možnom čase s použitím rúška.

**V prípade potvrdenia ochorenia**

Základná škola postupuje podľa usmernenia miestne príslušného RÚVZ.

Zriaďovateľ spoločne so základnou školou bude realizovať tieto opatrenia podľa svojich možností a o všetkých skutočnostiach bude informovať zákonných zástupcov žiakov obvyklým spôsobom.

Tento dokument sa vzťahuje na základné prevádzkové podmienky školy a školského klubu detí po dobu trvania potreby dodržiavania epidemiologických opatrení a odporúčaní. Upravuje iba tie základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich zo školských, hygienických, pracovnoprávnych a ďalších predpisov.

Haniska, 26.5.2020

Mgr. Helena Borufková, riaditeľka školy

 **Príloha 1**

**Zdravotný dotazník pre zamestnancov pred návratom do zamestnania**

(Ochorenie COVID – 19 spôsobené koronavírusom SARS-CoV-2)

|  |  |
| --- | --- |
| **Meno:** |  |
| **Priezvisko:** |  |
| **Dátum narodenia:** |  |

**Dôvod použitia tohto dotazníka:**

Príslušné Regionálne úrady verejného zdravotníctva požadujú monitorovanie zdravia zamestnancov, ktorí sa vracajú späť do zamestnania z akejkoľvek neprítomnosti na pracovisku súvisiacej s ochorením COVID–19, resp. koronavírusom SARS-CoV-2. Je dôležité, aby pracovisko bolo bezpečným miestom na prácu pre všetkých zamestnancov aj v súlade s §5, Zákona č.124/2006 Z.z..

**Dotazník vypĺňa každý zamestnanec pred vstupom do zamestnania.**

|  |
| --- |
| **Prehlasujem, že nemám zvýšenú teplotu nad 37 °C (po nameraní zvýšenej teploty do 37,5 °C, odporúčame opätovne zmerať teplotu po 5 minútach)\*:** |
| **ÁNO** | **NIE** |
| **Prehlasujem, že nepociťujem škriabanie v hrdle (bolesť hrdla) \*:** |
| **ÁNO** | **NIE** |
| **Prehlasujem, že nepociťujem bolesť hlavy\*:** |
| **ÁNO** | **NIE** |
| **Prehlasujem, že nepociťujem ťažkosti s dýchaním \*:** |
| **ÁNO** | **NIE** |
| **Prehlasujem, že nemám kašeľ\*:** |
| **ÁNO** | **NIE** |
| **Prehlasujem, že nepociťujem neobvyklú únavu\*:** |
| **ÁNO** | **NIE** |

Ak zamestnanec má niektorý z vyššie uvedených príznakov, neodkladne o tom informuje svojho nadriadeného. Odporúčame ihneď poslať zamestnanca z práce domov.

Následne má zamestnanec telefonicky kontaktovať svojho všeobecného lekára, ktorý určí podľa zdravotných ťažkostí a anamnézy ďalší postup. Takto postupuje zamestnanec aj v prípade výskytu ťažkostí doma. Zamestnanec bude informovať zamestnávateľa - či má na daný deň celodennú domácu liečbu, prípadne či je na PN, alebo na základe konzultácie so všeobecným lekárom a opakovaného merania teploty doma môže na druhý deň nastúpiť do práce.

V prípade výskytu uvedených príznakov v priebehu nasledujúci dní (do nasledujúceho vyplnenia dotazníka zamestnancom) je postup rovnaký.

**Dátum: ...........................................**

 **podpis zamestnanca**

Tento zdravotný dotazník vypĺňa zamestnanec a bude platný do doby pominutia pandemickej epidémie koronavírusom SARS CoV- 2 a ochorenia COVID – 19 a bude archivovaný podľa platných právnych predpisov GDPR.

 **Príloha 2**

**Vyhlásenie**

Vyhlasujem, že dieťa ............................................., bytom v  ..................................................................................., neprejavuje príznaky akútneho ochorenia, že regionálny úrad verejného zdravotníctva ani lekár všeobecnej zdravotnej starostlivosti pre deti a dorast menovanému dieťaťu nenariadil karanténne opatrenie (karanténu, zvýšený zdravotný dozor alebo lekársky dohľad).

Nie je mi známe, že by dieťa, jeho rodičia alebo iné osoby, ktoré s ním žijú spoločne v domácnosti, prišli v priebehu ostatného mesiaca do styku s osobami, ktoré ochoreli na prenosné ochorenie (napr. COVID-19, hnačka, angína, vírusový zápal pečene, zápal mozgových blán, horúčkové ochorenie s vyrážkami).

Som si vedomý(á) právnych následkov v prípade nepravdivého vyhlásenia, najmä som si vedomý(á), že by som sa dopustil(a) priestupku podľa § 56 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.

V ................................. dňa ...................

**Príchod a odchod žiaka počas výchovno-vzdelávacieho procesu od 1.6.2020 do 30.6.2020**

 **(Vhodné zakrúžkujte)**

Príchod do školy: a) sám

b) doprovod/s kým: ........................................................................................

Odchod do školy: a) sám

b) doprovod/s kým: ........................................................................................

c) autobusom

Predpokladaný čas odchodu dieťaťa zo školy: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Meno a priezvisko zák. zástupcu: |  |
| Adresa zákonného zástupcu: |  |
| Telefón zákonného zástupcu: |  |
| Podpis zákonného zástupcu: |  |